คือหนูมีอาการแน่นหน้าอกตั้งแต่เมื่อเช้าแล้วก็มีอาการเวียนหัว ปวดศรีษะร่วมด้วยพอตอนเย็นได้มีการรับประทานอาหารเย็นอาการแน่นหน้าอกก็กลับมาอีก ครั้งนึงตอนแรกหนูเข้าใจว่าหนูติดตะขอเสื้อในแน่นเกินแต่พอลองถอดเสื้อในออกแล้วอาการแน่นหน้าอกก็ยังไม่หาย ณ.ขณะนี้ก็ยังมีอาการแน่นหน้าอกอยู่ อยากทราบว่าอาการที่หนูเป็นอยู่ ณ.ขณะนี้เกิดจากสาหตุอะไรค่ะ
สวัสดีค่ะ @อาการแน่นหน้าอก หายใจไม่อิ่ม สามารถเกิดได้จากหลายสาเหตุ ค่ะ -หากเป็นอาการที่เกิดขึ้นกะทันหัน อาจเกิดจากปัจจัยทางสภาวะแวดล้อม เช่น การออกกำลังกายหรือใช้แรงอย่างหนัก อากาศร้อนหรือเย็น อยู่ที่สูงซึ่งมีความกดอากาศต่ำ อารมณ์ตกใจหรือวิตกกังวล เป็นต้น ปัจจัยภายในร่างกาย เช่น โรคหอบหืด โรคภูมิแพ้ การติดเชื้อทางระบบหายใจ เยื่อหุ้มปอดผิดปกติ กล้ามเนื้อหัวใจผิดปกติ เป็นต้น -หากเป็นเรื้อรัง อาจมีสาเหตุจาก โรคปอดอุดกั้นเรื้อรัง ความผิดปกติที่เนื้อปอด ภาวะอ้วน การตั้งครรภ์ โรคเกี่ยวกับทางเดินอาหาร เช่น กรดไหลย้อน เป็นต้น **กรณีที่ควรรีบพบแพทย์ได้แก่ มีไข้สูง นอนราบแล้วหายใจลำบาก หายใจมีเสียงหวีด มีอาการแพ้หรือบวมที่อื่น @@แนะนำ ในการดูแลตนเองเบื้องต้นโดยสังเกตว่า มีปัจจัยภายนอกที่ทำให้เกิดอาการหรือไม่ ให้นั่งพักในพื้นที่เปิดโล่ง อากาศไม่เย็นหรือร้อนจัด หากมีเรื่องอารมณ์วิตกกังวลหรือเครียด ให้ลองหาวิธีผ่อนคลายอารมณ์ หากมีอาการหายใจไม่อิ่ม หลังการรับประทานอาหารมื้อใหญ่หรือเวลาเอนตัวลงหลังรับประทาน อาจเป็นโรคเกี่ยวกับโรคกรดไหลย้อน หรือโรคกระเพาะอาหารอักเสบ ให้รับประทานอาหารย่อยง่าย หลีกเลี่ยงการรสจัด หลีกเลี่ยงชากาแฟและแอลกอฮอล์ ค่ะ @@หากดูแลตนเองตามข้างต้นแล้วไม่ดีขึ้น แนะนำให้ไปพบแพทย์นะคะ